hotchpotch/miracl-hf-unified huggingface dataset:
Wizi
Wizi (kutoka kitenzi "kuiba") ni wakati mtu mmoja au kikundi kinachukua kutoka kwa watu wengine kitu chochote, kwa mfano pesa au habari bila idhini. Mtu aliyehukumiwa kwa wizi anaweza kuitwa mwizi.
Kuna aina nyingi za wizi, kwa mfano kwa kunyakua, kwa kuvunja milango au madirisha, kwa kuingilia kompyuta n.k.
Kwa jumla duniani kote wizi unaadhibiwa na sheria.
Pia dini zinaona tendo hilo kuwa dhambi, isipokuwa pengine mtu asipokuwa na njia nyingine yoyote ya kupata mahitaji yake ya msingi.
Tanesco
TANESCO ni shirika linalohusika na ugawaji wa umeme nchini Tanzania. Shirika hili lilianzishwa mwaka 1964.
Shirika la TANESCO linamilikiwa na serikali ya Tanzania. Wizara inayosimamia shughuli za TANESCO ni Wizara ya Nishati.
Umeme ulianza kutengenezwa Tanzania (Tanganyika) mwaka 1908 na koloni la Ujerumani huko Dar es Salaam.
Katika mwaka 1931 umeme ulipatikana kutoka katika makampuni mawili: "Tanganyika Electric Supply Company Ltd. (Tanesco)" na Dar es Salaam na Wilaya ya Electric Supply Company Ltd (Danesco).
Usimamizi wa Tanesco unafanyika kwenye makao makuu ya Umeme Tanzania huko Ubungo, Dar es Salaam.
Usimamizi wa Tanesco upo chini ya mkurugenzi. Hivi sasa Mkurugenzi Mtendaji ni mhandisi Felichesmi Mramba aliyechaguliwa na rais Jakaya Kikwete tarehe 2 Desemba 2013.
Kampuni hiyo imeandaliwa chini ya vitengo vya biashara zifuatazo: Usambazaji na Huduma za Wateja, Uwekezaji, Fedha, Taarifa, Mawasiliano na Teknolojia, Rasilimali na Mshauri wa Kisheria.
Tanganyika Electric Supply Company Ltd. (Tanesco)
Imeelezwa kutoka
Tanesco
Ujanseni
Ujanseni ulikuwa tapo la teolojia ya Kanisa Katoliki (hasa nchini Ufaransa) katika karne ya 17 na ya 18. Tapo hilo lilisisitiza dhambi ya asili, uovu wa binadamu uliosababishwa nayo, haja ya neema ya Mungu na uteule kwa kudai linafuata mafundisho ya Augustino wa Hippo.
Tapo lilitokana na vitabu vya mwanateolojia wa Uholanzi Cornelius Jansen vilivyochapishwa baada ya kifo chake (1638). Rafiki yake, abati Jean Duvergier de Hauranne, alisambaza mafundisho yake kwanza, na alipokufa yeye pia (1643) juhudi ziliendelezwa na Antoine Arnauld, lakini pia na Pierre Nicole, Blaise Pascal na Jean Racine.
Ujanseni ulipingwa na wengi, hasa Wajesuiti, kwa kuona unafanana na Ukalvini.
Mwaka 1653, kwa hati "Cum occasione", Papa Innocent X alilaani kama uzushi kauli tano za Wajanseni. Viongozi wao walijaribu kulegeza msimamo wao bila kuachana nao kabisa, lakini hatimaye walihukumiwa tena na hati "Unigenitus Dei Filius" ya Papa Klementi XI mwaka 1713.
Mercedes Benz
Mercedes Benz ni kampuni kubwa ya magari inayojihusisha na utengenezaji wa magari madogo, malori, mabasi n.k.
Makao makuu yako Stuttgart, Baden-Württemberg, Ujerumani.
Jina Mercedes Benz lilitokea mnamo mwaka 1926 kutoka kwa Daimler Benz.
Mercedes Benz ni gari la kwanza la petroli lililotengenezwa na Karl Benz, Benz Patent Motorwagen, kutokana na ufadhili wa na Bertha Benz na kupewa hatimiliki Januari 1886. Gari hili liliuzwa kwa mara ya kwanza mwaka wa 1901 na kampuni ya Daimler-Motoren-Gesellschaft.
Ulaghai
Ulaghai ni kosa ambalo mtu humjaribu mtu mwingine ili kupata faida isiyofaa au kinyume cha sheria. Ulaghai mara nyingi ni kuhusu fedha na mapenzi.
Mlaghai au mwongo ni mtu anayetenda udanganyifu. Ulaghai ni nomino dhahania.
Ulaghai unaweza kuwa kosa la jinai: kwa hilo mtu anaweza kushitakiwa na kufungwa. Pia ni kosa la kiraia: mwathirika wa ulaghai anaweza kumshtaki mlaghai ili kupata fidia.
Mataifa yote yana sheria dhidi ya ulaghai, lakini maelezo yanatofautiana. Huko Uingereza Sheria ya Bunge inafafanua aina tatu za ulaghai:
Nidhamu
Nidhamu (kutoka neno la Kiarabu; kwa Kiingereza: "discipline") ni adabu njema kwenye familia, jeshi, hata kwenye shule. Mtu mwenye nidhamu ni mtu ambaye anafanya kinachotakiwa kufanywa ili kufikia malengo yake na ya jamii.
Kufanya mtoto kuwa na nidhamu pengine ni kwa kumuadhibu pindi anapoonesha tabia mbaya. Kuchapa kulichukuliwa kama aina ya nidhamu.
Hata hivyo muhimu zaidi ni nidhamu binafsi, ambayo ni kujitawala kwa kusimamia matendo na hata mawazo yako mwenyewe yawe ya kufa tu.
Nidhamu ya kijeshi inafundisha watu kuheshimu sheria na amri. Mwanajeshi mwenye nidhamu ni mtu ambaye anaweza kutenda hata akiogopa kwa maisha yake.
Mwaka Elfu Mbili
Mwaka Elfu Mbili lilikuwa jina lililotolewa kwa ajili ya tamasha lililofanyika mnamo tarehe 9 Mei, 1999 huko jijini Dar es Salaam, Tanzania. Tamasha hili liliandaliwa na Madunia Foundation na kudhaminiwa na Salama Condoms na msaada wa taarifa zinazopatikana katika wavuti ya Rumba Kali wakati huo (sasa African Hip Hop.com). Dhumuni la kufanya onesho hili ilikuwa kuanda vipande vya filamu kwa ajili ya dokumentari ya "Hali Halisi. Tamasha lilifanyika katika ukumbi wa FM Club Kinondoni.
Wazo kuu linatoka kwa Martin Meulenberg (ambaye ndiye aliyeongoza utengenezwaji wa filamu ya Hali Halisi) na ndiye aliyependekeza kuandaa onesho hili kwa nia ya kukusanya maoni mbalimbali kutoka kwa wasanii tofauti. Kwa kutumia taarifa zilizokusanywa na mtandao wa Rumba Kali, ilikuwa rahisi kutengeneza vipepereshi vinavyotoa taarifa kuhusu onesho hili. Wakati wa onesho walifanikiwa kufanya mahojiano na wasanii zaidi ya ishirini kisha baadaye wakaenda Arusha na Zanzibar. 
Baadhi ya wasanii walionekana kwenye posta ya tamasha hili ni pamoja na Gangwe Mobb, Deplowmatz, G.W.M, Unique Sisters, II Proud, KBC (Kwanza Unit, Underground Souls, Xplastaz, Fortune Tellers na wasanii wengine ambao walitangazwa katika redio ya Clouds kipindi ndiyo inaanzishwa. Wakati huu KBC alikuwa mtangazaji katika kipindi cha kila wiki cha "Underground hip hop Show".
Tamasha hili ndio kali haliwajawahi kutokea kwa kipindi hicho tangu hip hop ya Tanzania ianze. Sehemu kubwa ya wasanii wakubwa kwa kipindi kile walishiriki. Hata wale walioalikwa baadhi yao walishindwa kutumbuizwa hasa kwa kutokana na muda na vilevile mwamko ulikuwa mkubwa sana. KBC na Bonny Luv huko Clouds FM karibia wiki nzima walikuwa wanaalika marapa katika kipindi chao ili kuchochea onesho hili.
Pagani Zonda
Pagani Zonda ni gari la michezo lililotengenezwa na mtengenezaji wa Italia, anayejulikana kama Pagani.
Ilianza mwaka 1999 na uzalishaji ukamalizika mwaka 2017 na magari 760 ya mfululizo na matoleo mengine ya kumbukumbu yenye kukumbukwa yanapatikana hadi mwaka huo.
Ulimi
Ulimi ni msuli ambao hupatikana ndani ya kinywa ambao husaidia umeng'enyaji wa chakula katika mfumo wa chakula wa wanyama.
Ulimi husaidia katika umezaji wa chakula katika mfumo wa mnyama. Pia ulimi husaidia katika ulainishaji wa chakula ili kiweze kulainika na kusagwa na meno na kisha kumezwa kwenda katika mifumo mingine ya chakula katika mwili wa mnyama au binadamu .
Ulimi husaidia katika matamshi na husaidia katika kutamka lugha kwa ufasaha.
Ujosefu
Ujosefu (au Josefini) ni jina la sera za kiutawala za kaisari Yosefu II wa Austria miaka 1780-1790.
Sera hizo zilifuata falsafa ya mwangaza na kuingilia na kubana mamlaka ya Kanisa katika mambo mengi, hata madogo sana.
Kwa sababu hiyo alilaumiwa vikali na Kanisa Katoliki na kuhusianishwa na tapo la Wamasoni.
Pamoja na hilo, alipatwa na upinzani mkubwa, na hatimaye alifuta baadhi ya maamuzi yake.
Alipokufa, mdogo wake aliyemrithi, Leopoldo II, alizidi kurudisha mambo yalivyokuwa awali na kujali hisia za wananchi.
Roman Reigns
Leati Joseph "Joe" Anoa'i (aliyezaliwa Mei 25, 1985 huko Pensacola, Florida) anajulikana zaidi na jina lake la ulingoni la Roman Reigns ni mwanamieleka wa kitaalamu katika WWE. Yeye ni mwanachama wa familia ya Anoa'i ambayo ni nasaba maarufu ya Samoa na Amerika.
Alikuwa mwanachama wa "The Shield" pamoja na Dean Ambrose na Seth Rollins, mpaka Rollins akawasaliti kuendelea kwenye "Raw" mnamo 2 Juni, 2014.
Kabla ya kuanza kazi yake ya ushindani, Reigns alicheza mpira wa miguu katika Taasisi ya Teknolojia ya Georgia na alikuwa timu ya All-ACC mwaka wake mmoja. Alikwenda kinyume na Mradi wa NFL wa 2007 lakini alikamilisha kusainiwa na "Vikings" ya Minnesota. Alichukuliwa na "Jaguars Jacksonville" kutoa kina katika mwisho wa kujihami kwa jukumu lao na mwaka 2008 alisainiwa na Edmonton Eskimos ya CFL na kukubalika nafasi kwenye orodha ya mazoezi ya timu.
Mwezi Julai 2010, alisainiwa mkataba wa maendeleo na Burudani ya mieleka na akawekwa kwenye uwanja wao wa maendeleo wa "Florida Wrestling" (FCW). Alianza chini ya jina la ulingoni la Roman Leakee mnamo Septemba 9, 2010 na alishindana katika mechi moja ambayo alipoteza dhidi ya Richie Steamboat. Alipoteza pia dhidi ya Idol Stevens na Wes Brisco na hatimaye alipata ushindi wake wa kwanza mnamo Septemba 21 katika mechi dhidi ya Fahd Rakman.
Mwishoni mwa mwaka 2011, aliunda timu na Donny Marlow na waliwahimiza Mabingwa wa lebo ya timu: Raines na Big E Langston Julai 8 lakini hawakufanikiwa kushinda mechi yao. Katika misimu ya Februari 5 ya televisheni ya FCW, alimshinda Dean Ambrose na Seth Rollins katika mechi ya tishio tatu ili kuwa namba moja ya michuano ya "FCW Florida Heavyweight" lakini hakuweza kushinda michuano wakati alipigwa na bingwa Kruger. Aliweza kushinda michuano ya timu ya lebo ya Florida na Mike Dalton kabla ya kupoteza mikanda kwa CJ Parker na Jason Jordan.
Roman Reigns pamoja na Dean Ambrose na Seth Rollins, walifanya tarehe ya kwanza ya televisheni yao ya kwanza mnamo Novemba 18, 2012 katika Mfululizo wa "Survivor" wa kulipia pamoja, mara tatu ya Ryback kupitia meza ya kutangaza wakati wa tukio la tatu la tishio la WWE. , ambayo iliruhusu CM Punk kumpe John Cena baada ya Shell Shock mapema kutoka Ryback ili kuhifadhi jina. Wale watatu walitangaza wenyewe kama "Shield" na waliapa kuungana dhidi ya "udhalimu."
Chandarua
Chandarua (kutoka neno la Kihindi) ni kitambaa cha wavu kinachotundikwa hasa kitandani ili kumkinga mtu asiumwe na mbu anapolala.
Pia kinaweza kutundikwa katika madirisha na milango ili wadudu wasiingie ndani.
Kwa mbinu hizo binadamu anajaribu kujihami na maradhi yanayosambazwa na mbu na wadudu wengine, kama vile malaria n.k.
Siku hizi wengine wanakitia chandarua dawa ya maji ambayo inaweza kuua wadudu wanapokigusa.
Marcelo Vieira
Marcelo Vieira da Silva Junior (alizaliwa tarehe 12 Mei 1988) ni mchezaji wa klabu ya Real Madrid ya Hispania na mchezaji wa timu ya taifa ya Brazil. Anacheza kama beki wa kushoto na pia anaweza kucheza kama winga wa kushoto.
Mwaka 2005 alishinda taji la Campeonato Carioca akiwa na klabu ya Fluminense na mwaka 2006 alikuwa mchzaji bora wa Brazil akiwa na miaka 18 tu. Mwisho wa msimu huo alinunuliwa na Real Madrid kwa $ 8 milioni. Mpaka mwaka 2017 bado anacheza Real Madrid akiwa na magoli 28 akiwa amecheza mechi 408 amecheza misimu 11. Amebeba UEFA Champions Leagues mara tatu na ameshinda La Liga mara nne.
Ameichezea Brazil kwa mara ya kwanza 2006 dhidi ya Wales na akashinda goli na alikuwa mmoja wa timu ya Brazilkwenye michuano ya 2014 FIFA World Cup ambapo timu yao ilitoka kwenye ngazi ya nusu fainali na wakaitwa timu yenye ndoto za ubingwa.Na akaitwa timu bora ya msimu La Liga mwaka 2016.
Baada ya kumaliza msimu, Marcelo alisifiwa na magwiji wa soka kama Paolo Maldini na Diego Maradona ambaye alisema kuwa Marcelo ndiye mchezaji bora kwa nafasi yake. Na alianza kulinganishwa na Roberto Carlos ambaye alisema kwamba Marcelo ni mrithi wake, ni beki bora wa kushoto na akasema "Marcelo anacheza vizuri zaidi yangu".
Ip man
Ip man (pia anajulikana kama Yip Man, kwa Kichina: 葉 問; 1 Oktoba 1893 - 2 Desemba 1972) alikuwa msanii wa sanaa ya mapigo, kwa Kiingereza "Chinese martial artist".
Pia alikuwa mwalimu mkuu wa Wing Chun. Alikuwa na wanafunzi kadhaa ambao baadaye wakawa watawala wa kijeshi kwa haki yao wenyewe.
Mwanafunzi wake maarufu sana alikuwa Bruce Lee.
Thamani
Thamani (kutoka neno la Kiarabu) ni kiasi gani kitu kinafaa. Mara nyingi njia bora ya kupata thamani ya kitu ni kutumia bei ambayo inaweza kuuzwa. Hata hivyo, Oscar Wilde aliandika kuwa 'watu wanajua bei ya kila kitu lakini hawajui thamani' - kwa maneno mengine thamani ya kweli haitegemei fedha peke yake.
Katika hesabu, thamani ni namba ambayo ni halisi, kitu ambacho kila mtu anaweza kukubaliana nacho. Hata hivyo watu wanaweza kutokubaliana juu ya thamani ya maji, kulingana na kwamba wanaishi jangwani au karibu na mto. Kutokubaliana juu ya thamani ya vitu kunaweza kuunda mapambano kati ya mataifa, vyama vya siasa, dini, n.k.
Gharama
Gharama ni thamani ya pesa ambayo imetumiwa ili kupata kitu au kutoa huduma, na hivyo haipatikani kwa matumizi tena.
Katika biashara, gharama inaweza kuwa ile ya ununuzi: katika kesi hiyo kiasi cha fedha kilichotumiwa kupata kitu huhesabiwa kama gharama. Katika kesi hii, pesa ni pembejeo ambayo imekwenda ili kupata kitu.
Gharama ya upatikanaji inaweza kuwa jumla ya gharama za uzalishaji kama inavyotokana na mtayarishaji wa awali, na gharama zaidi za manunuzi ya malighafi.
Kwa kawaida bei ya kuuzia inalenga faida juu ya gharama za uzalishaji.
Dodge Viper
Dodge Viper ni gari la michezo linaloundwa na Dodge (SRT ya 2013 na 2014), mgawanyiko wa FCA US LLC kutoka 1992 hadi 2017 baada ya kuchukua mabadilioko mafupi kutoka 2010-2013. Uzalishaji wa magari ya michezo ya viti viwili ulianza Mkutano Mpya wa Mack mwaka 1991 na kuhamia Bunge la Conner Avenue mnamo Oktoba 1995.
Ijapokuwa Chrysler alifikiria kukomesha uzalishaji kwa sababu ya matatizo makubwa ya kifedha, Septemba 14, 2010, mtendaji mkuu Sergio Marchionne alitangaza na kuonyesha mfano mpya wa Viper kwa mwaka 2012.Mwaka wa 2014, Viper iliitwa jina la namba 10 kwenye orodha ya "Magari mazuri ya Amerika", maana 75% au zaidi ya sehemu zake zinazalishwa nchini U.S.Viper awali alikuwa mwishoni mwa 1988 katika Chrysler's Advanced Design Studios. Februari ifuatayo, rais wa kampuni dodge Chrysler Bob Lutz alipendekeza Tom Gale katika Chrysler Design kwamba kampuni hiyo inapaswa kufikiria kuzalisha Cobra ya kisasa, na mfano wa udongo uliwasilishwa kwa Lutz miezi michache baadaye. Iliyotengenezwa katika chuma cha karatasi na Metalcrafters, [5] gari lilionekana kama dhana kwenye Kituo cha Kimataifa cha Magari ya Amerika ya Kaskazini ya mwaka 1989. Masikio ya umma yalikuwa ya shauku kwamba mhandisi mkuu Roy Sjoberg alielekezwa kuendeleza kama gari la uzalishaji wa kawaida.
Bei
Bei inaweza kufafanuliwa namna tofauti. Pengine ufafanuzi rahisi ni kusema "bei ni thamani ya bidhaa au huduma".
Bei inaonyeshwa kwa bidhaa nyingine, huduma, au kwa pesa.
Krrish
[[Filamu za western|Filamu]] ya Krrish
Krrish ni filamu ya uongo ya India mwaka 2006, inayozalishwa, na iliyoandikwa na Rakesh Roshan, na Hrithik Roshan, Priyanka Chopra, Rekha na Naseeruddin Shah. Ni filamu ya pili katika mfululizo wa Krrish, na anaelezea hadithi ya Krishna, mwana wa wahusika wa zamani wa filamu, ambaye hurithi uwezo wa baba yake juu ya binadamu. Baada ya kuanguka kwa upendo na Priya, anamfuata kwa Singapore, ambako anachukua persona ya "Krrish" ili kuweka siri yake wakati akiwaokoa watoto kutoka kwenye kiti cha kuchomwa moto. Kutoka wakati huo juu ya yeye anaonekana kama superhero, na lazima baadaye kuzuia mipango ya mbaya Siddant Dr, ambaye ana uhusiano na baba Krishna, Rohit, mhusika mkuu wa filamu ya awali.
Krrish iliumbwa kuwa filamu ya umuhimu wa kimataifa na mtindo wa sinema katika sinema ya India, pamoja na athari za kuonekana kwa pamoja na wale kutoka Hollywood. Kwa hivyo, timu ya madhara iliungwa mkono na Hollywood ya Marc Kolbe na Craig Mumma, na stunts zilichaguliwa na mtaalam wa filamu wa kijeshi wa China Tony Ching. Muziki ulijumuishwa na Rajesh Roshan, na alama ya nyuma na Salim-Sulaiman. Usaili ulifanywa kwa kiasi kikubwa nchini Singapore na India.
Filamu ilitolewa duniani kote tarehe 23 Juni 2006 katika bajeti ya ₹ milioni 450 na kwenye sahani 1000, viwango vyote vilivyo karibu na rekodi kwa filamu ya India wakati huo. Krrish walipokea maoni ya mchanganyiko kutoka kwa wakosoaji nchini India, lakini walipata wiki ya kufungua kumbukumbu kwenye ofisi ya sanduku. Blockbuster, Krrish jumla ya dola bilioni 1.17, ikawa filamu ya pili ya India ya mwaka 2006.
Krrish ilichaguliwa kwa ajili ya filamu nane za Filmfare, ikiwa ni pamoja na Best Film, Mkurugenzi Bora, Mchezaji Bora kwa Roshan, na Msaidizi Bora wa Rekha ,ikiwa ni pamoja na Athari Maalum Bora. Katika tuzo za mwaka wa 2007 IIFA, filamu hiyo ilipokea uteuzi wa tisa na kushinda, na moja kuwa Mchezaji Bora kwa Roshan. Pia alishinda Tuzo la Taifa la Filamu kwa Athari Maalum Bora. Filamu ya tatu katika mfululizo, Krrish 3 ilitolewa mwaka 2013.
Mtemi
Mtemi ni cheo cha mtawala wa kijadi hasa upande wa bara wa Jamhuri ya Muungano wa Tanzania ambaye hapo zamani alitawala dola lenye mamlaka kamili katika nchi yenye watu hasa wa jamii moja. Mfano mmojawapo ni Mtemi Mirambo.
Neno mtemi au ntemi hutumiwa na lugha za makabila ya kati ya Tanzania, kwa mfano Kisukuma, Kinyamwezi na Kigogo likimaanisha mtawala, pia kwa Kibena huitwa Mtema, yote yakitokana na masdari ya Kibantu -tem-a, likimaanisha tawala.
Hakuna tafsiri ya moja kwa moja ya Kiswahili ya neno mtemi, hivyo lilikopwa kutoka lugha hizo kama lilivyo na kufasiriwa zaidi kimuktadha kwa kukosa tafsiri ya kisemantikia.
Kwa mfano:
Pembetatu ya Kusini (kundinyota)
Pembetatu ya Kusini (kwa Kilatini na Kiingereza "") ni jina la kundinyota ndogo kwenye nusutufe ya kusini ya Dunia yetu.
Pembetatu ya Kusini inaonekana vema katika kanda ya Njia Nyeupe, karibu na nyota mashuhuri za Alfa Centauri (Rijili Kantori) na Beta Centauri kwenye kundinyota ya Salibu. Iko jirani na kundinyota za Kipimapembe (Norma) upande wa kaskazini, Bikari (Circinus) upande wa magharibi, Ndege wa Peponi (Apus) upande wa kusini na Madhabahu (Ara) upande wa mashariki.
Pembetatu ya Kusini ni kati ya kundinyota zilizobuniwa katika enzi ya kisasa. Kama ilivyo kwa nyota nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo wataalamu wa Ulaya hawakuwa na habari nazo. 
Inawezekana ya kwamba mbaharia Mwitalia Amerigo Vespucci aliiona na kueleza katika taarifa moja iliyopotea baadaye. Pembetatu ya Kusini ilionyeshwa mara ya kwanza mnamo 1589 kwenye globu ya nyota ya Petrus Plancius. Ilichorwa kikamilifu zaidi katika atlasi ya nyota ya Johann Bayer iliyoitwa "Uranometria" mnamo 1603 na hapa kutajwa kwa jina lake la sasa yaani Triangulum Australe.
Pembetatu ya Kusini ipo kati ya kundinyota 88 zinazoorodheshwa na Umoja wa Kimataifa wa Astronomia kwa jina la Triangulum Australe. Kifupi chake rasmi kufuatana ni 'TrA'.
Kundinyota hii ilipokea jina lake kutokana na nyota zake tatu angavu zaidi zinazoonekana kwa umbo la pembetatu. Hizi ni α Alfa Trianguli Australis (pia: Atria) pamoja na β Beta na γ Gamma Trianguli Australis. α Alfa Trianguli Australis ni nyota jitu yenye mwangaza unaoonekana wa mag 1.91 ikiwa na umbali wa miaka ya nuru 424 kutoka Dunia.
β Beta Trianguli Australis ni nyotamaradufu yenye mwangaza wa mag2.85 ikiwa umbali wa miakanuru 40.
Karibu na mpaka na Kipimapemba kuna fungunyota NGC 6025 inayoweza kutazamiwa kwa darubini ya kawaida.
Chura-sugu
Vyura-sugu ni aina za vyura wa familia Bufonidae katika oda Anura ambao ngozi yao ina sugu. Wana jozi ya tezi kichogoni zinazochoza sumu ya neva (bufotoxin) ili kuzuia maadui.
Vyura hawa huishi kwa nchi kavu au juu ya miti lakini takriban spishi zote hutaga mayai katika maji. Mayai hayo hutoa ndubwi. Spishi za jenasi "Nectophrynoides" (vyura-sugu msitu) hazitagi mayai lakini huzaa vyura wadogo, kwa sababu ndubwi wanatoka kwa mayai ndani ya kirijaova cha jike na kukua mpaka vyura.
Meza (kundinyota)
Meza (kwa Kilatini na Kiingereza "") ni jina la kundinyota ndogo kwenye nusutufe ya kusini ya Dunia yetu.
Meza iko jirani na kundinyota za Panji (Dorado) upande wa kaskazini, Nyoka Maji (Hydrus) upande wa kaskazini-magharibi na magharibi, Thumni (Octans) upande wa kusini, Kinyonga (Chamaleon) upande wa mashariki halafu Panzimaji (Volans) upande wa kaskazini-mashariki
Meza ni kati ya kundinyota zilizobuniwa katika enzi ya kisasa. Kama ilivyo kwa nyota nyingine zinazoonekana kwenye anga ya kusini pekee haikujulikana kwa Wagiriki wa Kale wala kwa Waarabu. Kwa hiyo wataalamu wa Ulaya hawakuwa na habari nazo. Kundinyota hii ilielezwa mara ya kwanza na Mfaransa Nicolas-Louis de Lacaille wakati wa karne ya 18 kwa jina “Montagne de la Table “ linalomaanisha “Mlima wa Meza“. Hapo alitaka kuheshimu mlima aliouangalia kila siku yaani Mlima wa Meza uliopo leo hii kwenye mji wa Cape Town.
Lacaille alikaa miaka miwili kwenye Rasi ya Tumaini Jema (Afrika Kusini) alipokuwa akitazama nyota za anga ya kusini ambazo wakati ule zilianza tu kujulikana kati ya wanaastronomia wa Ulaya. Alipima nyota 10,000 kuzipanga katika kundinyota na kutunga majina kwa kundinyota mpya 14. Jina la Kifaransa lilitafsiriwa kwa Kilatini na kufupishwa kama "Mensa“(Meza).
Meza iko katika kundinyota 88 zinazoorodheshwa na Umoja wa Kimataifa wa Astronomia kwa jina la Mensa. Kifupi chake rasmi kufuatana na Ukia ni 'Men'.
Nyota za Meza ni chache na dhaifu sana. Hakuna nyota iliyo na mwangaza juu ya mag 5. Nyota angavu zaidi ni Alpha Mensae yenye mwangaza unaoonekana wa mag 5.09 ikiwa umbali wa miaka ya nuru 33 kutoka Dunia.
Wingu Kubwa la Magellan linapakani na nyota za Meza. Panji (Dorado). Kuwepo kwake ilimhamasisha Lacaille kuchagua jina la « Mlima wa Meza » kwa sababu mlima Cape Town huwa na wingu juu yake.
Too Much
Too Much inaweza kutaja:
Georges Lemaitre
Georges Henri Joseph Édouard Lemaître (; 17 Julai 1894 – 20 Juni 1966) alikuwa padri, mwanaastronomia na profesa wa fizikia katika Chuo Kikuu Katoliki cha Leuven nchini Ubelgiji.
Alikuwa mtaalamu wa kwanza aliyependekeza ya kwamba ulimwengu unapanuka na chanzo chake kilikuwa katika nafasi ndogo sana inayoendelea kupanuka hadi leo. Aliita hali ya mwanzo "atomu asilia" (primeval atom) ambamo nishati na masi yote ilikuwepo tayari.
Hivyo aliweka msingi wa nadharia ya Mlipuko mkuu. Pia agundua kanuni zilizotangazwa miaka miwili baadaye na Edwin Hubble na kujulikana kama "Kanuni za Hubble" (Hubble's law na Hubble constant)).
Alomofu
Alomofu (kutoka Kiingereza "allomorph") ni msamiati uliotumika kwanza kuelezea mabadiliko ya muundo wa kikemia. Mwaka 1948 Fatih Şat na Sibel Merve walianza kuutumia upande wa lugha katika kitabu chao Language XXIV.
Dhana ya alomofu ni dhana inayojadiliwa katika isimu ya lugha. Dhana hii hujadiliwa sana katika mofolojia ya lugha yaani, sarufi maumbo. Kimsingi huwezi kupata dhana kamili na inayoeleweka kama huwezi kuhusianisha alomofu na mofimu. Ndiyo maana fasili ya alomofu kwa maana ya kikamusi inaweza kuwa:
Ukiangalia maana hizo mbili za neno alomofu utabaini uhusiano wa neno hilo na mofimu. Yaani huwezi kutaja Alomofu kama huwezi kuhusisha mofimu.
Kwa ujumla, kilugha, dhana ya alomofu huweza kufasirika kama: "Maumbo zaidi ya moja yanayowakilisha mofimu moja kisarufi". Kwa mujibu wa wanaisimu neno hili limegawanyika kama ifuatavyo:
ALO = Zaidi ya moja
MOFU = Ni kipashio cha kimofolojia kiwakilishacho mofimu. Mofu ni umbo ambalo huweza kuandikwa watu wanapoandika maneno, pia huweza kutamkwa watu wanapotamka maneno.
Tazama mfano wa maneno yafuatayo:
Mtoto = Neno hili lina mofu mbili, ambazo ni M-toto
Analima = Neno hili lina mofu tatu, ambazo ni: A-na-lim-a
Baba = Neno hili lina mofu moja ambayo ni: Baba
Kumbuka: baadhi ya wanaisimu wanaamini kuwa hata mzizi wa neno ni mofu pia.
Ukirejea katika mofimu, utakuta mofimu huweza kufanya kazi tofauti katika neno. Mofimu huweza kudokeza nafsi, wakati, umoja au wingi wa nomino na hata kauli mbalimbali za kitenzi.
Mfano:
Anacheza = A-na-chez-a
Tuliondoka = Tu-li-ondok-a
Wanaita = Wa-na-it-a
Katika mfano huo, mofimu zilizokozwa wino ni mofimu zinazodokeza nafsi. Kwa hiyo, tunapopata mofimu tofauti, yaani zenye maumbo tofauti lakini zinafanya kazi moja kisarufi huitwa ALOMOFU. Kwa mfano huo, hapo A, Tu na Wa tutaziita ni Alomofu za nafsi.
Tazama mfano wa pili:
Mtoto = M-toto,
Watoto = Wa-toto,
Mwalimu = Mw-alimu
Katika mfano huo, maneno yaliyokozwa wino ambayo ni M, Wa na Mw ni mofimu zinazodokeza umoja na wingi wa nomino. Kwa kuwa maumbo ya mofimu hizo ni tofauti lakini hufanya kazi moja kisarufi, ndiyo maana tunaziita Alomofu.
Alomofu hutokana na mazingira tofautitofauti. Alomofu zinaweza kutokana na mazingira yafuatayo.
Hapa tunaweza kuona mifano ya mazingira yanayoweza kutokea kwa mofimu na alomofu zake katika unyambulishaji wa vitenzi vya Kiswahili.
Mfano: Kutendeka
Piga - Pig-ik-a
Cheza - Chez-ek-a
Zoa - Zo-lek-a
Chukua - Chuku-lik-a
Hapo mofimu ik inayobainisha dhana ya kutendeka ina Alomofu nne, ambazo ni: Ik, ek, lek na lik
Hapa tunaweza kuona mofimu na alomofu zake katika ngeli za majina. Kwa mfano, katika ngeli ya kwanza na ya pili yaani, m/wa
Mfano
M-tu - wa-tu
M-ke - wa-ke
Mw-alimu - wa-alimu
Mu-uguzi - wa-uguzi
Katika mfano huo, tunaona mofimu m yenye dhana ya umoja ina alomofu tatu ambazo ni: M, Mw na Mu.
Hapa tunapata mofimu na alomofu zake katika mofimu ya njeo (wakati). Mofimu ya nje inawakilishwa na alomofu zifuatazo:
A-na-pika = Wakati uliopo
A-li-pika = Wakati uliopita
A-ta-pika = Wakati ujao
Hapo alomofu za njeo ni: na, li, na ta
Bikari
Bikari (ing.: pair of compasses) ni zana ya kazi kwa wachoraji na wanahisabati kwa kuchora duara. Pamoja na ramani inasaidia pia kupima umbali kwa hiyo ni pia zana ya ubaharia.
Bikari hutengenezwa kwa metali fulani au plastiki, kama ni kubwa kuna pia mifano ya ubao. Ina miguu miwili inayounganishwa kwa bawaba isiyocheza lakini inabana mikono kiasi isichezecheze kirahisi. Mkono wa kusimama huwa na ncha kali kama sindano, na mwingine unaishia kuwa kalamu au kuwa na kalamu iliyofungwa hapa.
Mkono unaoishia kwenye sindano unasimamishwa juu ya karatasi kwenye kitovu cha duara. Rediasi inawekwa kwa kufungua pembe kati ya mokono. Wakati bikari inazungushwa mguu mwenye kalamu inachora duara.
Thumni (kundinyota)
Thumni (kwa Kilatini na Kiingereza "") ni jina la kundinyota ndogo kwenye nusutufe ya kusini ya Dunia yetu iliyopo kwenye ncha ya anga ya kusini.
Ilhali Thumni ni kundinyota ambayo ina ncha ya anga ya kusini ndani yake, haiwezekani kuiona kamili kwa wakati mmoja maana kwa mtazamaji katika Tanzania nyota zake ziko karibu na upeo wa anga upande wa kusini. Sehemu ya nyota zake ziko chini ya upeo wa anga kila wakati lakini zinatokea baadaye kadri anga linavyozunguka.
Thumni iko jirani na kundinyota saba za Ndege wa Peponi (""), Meza (""), Kinyonga (""), Tausi (""), Mhindi ("") , Tukani ("") na Nyoka Maji ("").
Nyota iliyo karibu zaidi na ncha ya anga ni σ Sigma Octantis ambayo ni´nyota yenye uangavu wa mag 5.47 hivyo ni dhaifu mno na si msaada kwa mabaharia kama mwenzake Kutubu (Polaris) kwenye nusutufe ya kaskazini.
Thumni ni kati ya kundinyota zilizobuniwa katika enzi ya kisasa. Kama nyota nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo wataalamu wa Ulaya hawakuwa na habari nazo. Kundinyota hili lilielezwa mara ya kwanza na Mfaransa Nicolas-Louis de Lacaille wakati wa karne ya 18 kwa jina “ Caela Sculptoris“ lililomaanisha “ Thumni za mchongaji“. Lacaille alikaa miaka miwili kwenye Rasi ya Tumaini Jema (Afrika Kusini) alipotazama nyota za anga la kusini ambazo wakati ule zilianza tu kujulikana kati ya wanaastronomia wa Ulaya. Hapo alipima nyota 10,000 na kuzipanga kwa kundinyota na kutunga majina kwa kundinyota mpya 14. Jina la Kifaransa lilitafsiriwa kwa Kilatini na kufupishwa kama "Octans“(Thumni).
Chaguo la jina lilikuwa dalili ya kipindi cha Zama za Mwangaza ambako Lacaille alitumia majina ya zana za siku zake kwa kutaja nyota, si tena majina ya mitholojia ya kale. Hapa alichagua “Octans“ iliyokuwa kifaa cha kibaharia cha kupimia pembe kati ya nyota kwa kusudi ya kukadiria mwelekeo wa safari. Kifaa hiki kinatumia skeli ya nyuzi 45 yaani sehemu ya nane au “thumni“ ya duara kamili.
Thumni - Octans imepokelewa kati ya kundinyota 88 zinazoorodheshwa na Umoja wa kimataifa wa astronomia kwa jina la Octans. Kifupi chake rasmi kufuatana na Ukia ni 'Oct'.
Nyota za Thumni ni chache na dhaifu; angavu zaidi ni ν Nu Octantis yenye mwangaza unaoonekana wa mag 3.7 ikiwa na umbali wa miaka ya nuru 69 kutoka Dunia.
Hakuna nyota iliyopo kikamilifu mahali pa ncha ya angani lakini σ Sigma Octantis iko karibu na hivyo inaitwa wakati mwingine « Polaris Australis » (nyota ya ncha ya kusini ya anga). Lakini Sigma Octantis haikupata umuhimu sawa kama Kutubu "()" ambayo ni nyota inayoonyesha ncha ya anga ya kaskazini ikiwa ni nyota angavu zaidi ya mag 1.98 iliyotumiwa na mabaharia tangu karne nyingi kujua upande wa kaskazini. Kwenye nusutufe ya kusini ya Dunia ni zaidi kundinyota la Salibu iliyotumiwa kwa kusudi hii maana mstari mrefu wa msalaba wake unadokeza upande wa ncha ya kusini angani.
Hewa safi
Hewa safi ni ile inayofaa kuingizwa mapafuni ili kudumisha afya.
Kupata hewa safi ni muhimu kama kula mlo kamili na kunywa maji safi. Ikiwa tunafanya mazoezi na kupata hewa safi, basi tutaendelea kuwa wenye nguvu na afya nzuri.
Makala hii inaelezea faida za kupata hewa safi na jinsi gani inaweza kuboresha mawazo na mwili wetu.
Kuna faida kuu mbili:
Ikiwa wewe huenda nje kwa ajili ya mazoezi na kupata hewa safi, basi si tu huimarisha misuli yako ya mwili lakini pia husaidia katika kuboresha mfumo wako wa kinga. Mwili wako utapata nguvu zaidi na kinga dhidi ya magonjwa. Utaishi maisha mazuri na yenye furaha. Mazoezi yanaweza kusaidia katika kuongeza seli nyeupe za damu zinazopigana na virusi na mashambulizi mengine kwa mwili. Zaidi ya zoezi unazofanya, seli nyingi za damu nyeupe mwili wako huzalisha na hivyo mwili wako huwa sugu zaidi dhidi ya magonjwa. Hivyo kwa njia hii kupata hewa safi husaidia katika kuboresha mfumo wako wa kinga.
Madaktari wengi wanapendekeza watoto na wanafunzi kushiriki katika shughuli za nje badala ya kukaa mbele ya kompyuta na kucheza michezo ya ndani. Hii ni kwa sababu unapocheza nje, mwili wako hupata hewa safi na hivyo ubongo wako hupata oksijeni zaidi, na hii itakufanya mwerevu. Oksijeni ni sehemu kuu ya hewa safi inayohitajika zaidi na mwili wetu. Na wakati ubongo wetu unapata oksijeni mpya, basi hufanya kazi vizuri.
Kibirizi (Bukoba)
Kibirizi ni jina la kata ya Wilaya ya Bukoba Vijijini katika Mkoa wa Kagera, Tanzania yenye postikodi namba 35215 . Wakati wa sensa iliyofanyika mwaka wa 2012, kata ilikuwa na wakazi wapatao 7,807 waishio humo.
Juma Abdul Mnyamani
Juma Abdul Mnyamani (amezaliwa 24 Novemba 1992) ni mchezaji wa kandanda au mpira wa miguu akiichezea klabu ya Yanga Sc ya Tanzania na timu ya taifa ya Tanzania Taifa Stars.
Juma anacheza nafasi ya beki wa kulia.
Mchoraji (kundinyota)
Mchoraji (kwa Kilatini na Kiingereza "") ni jina la kundinyota ndogo kwenye nusutufe ya kusini ya Dunia.
Mchoraji iko jirani na kundinyota saba za Njiwa (Columba) upande wa kaskazini, Shetri (Puppis) na Mkuku (Carina) upande wa mashariki, Patasi (Caelum) kwenye kaskazini-magharibi, Panji (Dorado) na Panzimaji (Volans) upande wa kusini.
Nyota angavu ya Suheli (Canopus, Alfa Carinae) iko karibu inasaidia kukuta Mchoraji angani.
Mchoraji ni kati ya kundinyota zilizobuniwa katika enzi ya kisasa. Kama ilivyo kwa nyota nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo wataalamu wa Ulaya hawakuwa na habari nazo. Kundinyota hii ilielezwa mara ya kwanza na Mfaransa Nicolas-Louis de Lacaille wakati wa karne ya 18 la jina Equuleus Pictorius lililomaanisha “ Kiegemeza cha kuchorea picha cha Mchoraji “ iliyofupishwa baadaye kuwa Pictor yaani mchoraji.
Lacaille alikaa miaka miwili kwenye Rasi ya Tumaini Jema (Afrika Kusini) akitazama nyota za anga ya kusini ambazo wakati ule zilianza tu kujulikana kati ya wanaastronomia wa Ulaya. Alipima nyota 10,000 akazipanga katika kundinyota na kutunga majina kwa kundinyota mpya 14. Jina la Kifaransa lilitafsiriwa kwa Kilatini na kufupishwa kama "Pictor“(Mchoraji).
Chaguo la jina lilikuwa dalili ya kipindi cha Zama za Mwangaza ambako Lacaille alitumia majina ya zana za siku zake kwa kutaja nyota, si tena majina ya mitholojia ya kale.
Mchoraji (Pictor) iko kati ya kundinyota 88 zinazoorodheshwa na Umoja wa Kimataifa wa Astronomia kwa jina la Pictor. Kifupi chake rasmi kufuatana na Ukia ni 'Pic'.
Nyota za Mchoraji ni chache na dhaifu; kwa jumla kuna nyota 49 zenye mwangaza wa mag 6.5 yaani zinaonekana kwa macho matupu mahali penye giza kabisa. Nyota angavu zaidi ni α Alfa Pictoris yenye mwangaza unaoonekana wa mag 3.3 ikiwa umbali wa miaka ya nuru 97 kutoka Dunia.
Beta Pictoris ilitambuliwa kuwa nyota yenye sayari kubwa iliyo na masi mara nane kuliko Mshtarii katika mfumo wetu inayozunguka nyota kwa umbali wa vizio astronomia 8.
Siri ya Kijiji
'Siri ya Kijiji ni jina la filamu iliyotoka mwaka 2015 kutoka nchini Tanzania. Ndani yake anakuja Hissani Muya, Irene Temba na Zena Mbegu (Bi. Moza). Filamu imeongozwa na Patrick Komba na kutayarishwa na Hissan Muya. Awali iliitwa Kibandani, baadaye msambazaji akaibadili jina na kuiita Siri ya Kijiji kutokana na mtiririko wa hadithi yenye. Pendekezo ambalo lilitolewa na kikosi cha watalaamu wanaoshughulikia ununuzi wa filamu na kuzisambaza. 
Filamu inaelezea umuhimu wa vijana kupata tohara mapema hasa suala zima la jando la kimila ambalo hutoa elimu kwa kijana kufuata maadili mema. Lakini pia elimu ya mabinti kulinda usichana wao hadi kufikia hatua ya kuolewa.
Kaduma ni kijana mwindaji aliyekosa nafasi ya kupelekwa jandoni katika umri mdogo. Anakosa kujiamini kujenga mahusiano na binti mzuri kijijini kwao (Fina) kwasababu ya tatizo lake. Fina anampenda Kaduma lakini ngumu kwa Kaduma kukubali. Siri inavuja baada ya Kaduma mwenyewe kuitoa kwa rafiki yake wa karibu. Suala hili limechukuliwa tofauti kijijini hapo na kuzua gumzo la maana kijijini hapo. Kashfa na vicheko vya kijijini pale vinamsukuma Kaduma kwenda maporini na kufanyiwa suna. Mwisho wake anafanikiwa kufunga ndoa na mwanamke aliyempenda, Fina.
Hissan Muya
Hissan Muya ni mwigizaji, mtayarishaji na mwongozaji wa filamu kutoka nchini Tanzania. Anafahamika sana kwa uhusika wake wa "Tino" kutoka katika filamu mbalimbali. Miongoni mwa filamu alichocheza ni pamoja na: Mimi na Mungu Wangu, Mr.Nobody, Justice on a Trap, Shoga Yangu, Siri ya Kijiji na Damu Moja.
Nyavu (kundinyota)
Nyavu (kwa Kilatini na Kiingereza "") ni jina la kundinyota ndogo kwenye nusutufe ya kusini ya Dunia yetu.
Nyavu iko jirani na kundinyota za Panji (Dorado) upande wa magharibi, Saa (Horologium) upande wa mashariki na Nyoka Maji (Hydrus) upande wa kusini.
Nyavu ni kati ya kundinyota zilizobuniwa katika enzi ya kisasa. Kama ilivyo kwa kundinyota kama ilivyo kwa nyota nyingine nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo wataalamu wa Ulaya hawakuwa na habari nazo. Kundinyota hii ilielezwa mara ya kwanza na wanaastronomia Wajerumani katika karne ya 17 kwa jina “Rhombus” (sambamba sawa); Mfaransa Nicolas-Louis de Lacaille wakati wa karne ya 18 alii kwa jina “Réticule Rhomboide “ akitaja mistari katika lensijicho ya darubini yake.
Lacaille alikaa miaka miwili kwenye Rasi ya Tumaini Jema (Afrika Kusini) akitazama nyota za anga ya kusini ambazo wakati ule zilianza tu kujulikana kati ya wanaastronomia wa Ulaya. Alipima nyota 10,000 akazipanga katika kundinyota na kutunga majina kwa kundinyota mpya 14. Jina la Kifaransa lilitafsiriwa kwa Kilatini na kufupishwa kama "Reticulum“(Nyavu).
Chaguo la jina lilikuwa dalili ya kipindi cha Zama za Mwangaza ambapo Lacaille alitumia majina ya zana za siku zake kwa kutaja nyota, si tena majina ya mitholojia ya kale.
Nyavu ipo kati ya kundinyota 88 zinazoorodheshwa na Umoja wa Kimataifa wa Astronomia kwa jina la Reticulum. Kifupi chake rasmi kufuatana na Ukia ni 'Ret'.
Nyota za Nyavu ni chache na dhaifu; angavu zaidi ni Alpha Reticuli yenye mwangaza unaoonekana wa mag 3.3 ikiwa umbali wa miaka ya nuru 162 kutoka Dunianini . Beta Reticuli huwa na mag 3.84.
Darubini (kundinyota)
Darubini (kwa Kilatini na Kiingereza "") ni jina la kundinyota ndogo kwenye nusutufe ya kusini ya Dunia yetu.
Darubini iko jirani na kundinyota za Tausi (Pavo) upande wa kusini, Madhabahu (Ara) upande wa mashariki, Kobe (Corona Australis) na Kausi (Mshale) upande wa kaskazini halafu Mhindi (Indus) upande wa magharibi.
Kausi (, pia Nge) iko karibu.
Darubini ni kati ya kundinyota zilizobuniwa katika enzi ya kisasa. Kama ilivyo kwa nyota nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo wataalamu wa Ulaya hawakuwa na habari nazo. Kundinyota hii ilielezwa mara ya kwanza na Mfaransa Nicolas-Louis de Lacaille wakati wa karne ya 18 kwa jina “ le Telescope“ lililomaanisha “ Darubini “.
Lacaille alikaa miaka miwili kwenye Rasi ya Tumaini Jema (Afrika Kusini) alipotazama nyota za anga ya kusini ambazo wakati ule zilianza tu kujulikana kati ya wanaastronomia wa Ulaya. Alipima nyota 10,000 akazipanga katika kundinyota na kutunga majina kwa kundinyota mpya 14. Jina la Kifaransa lilitafsiriwa kwa Kilatini na kufupishwa kama "Telescopium“(Darubini).
Chaguo la jina lilikuwa dalili ya kipindi cha Zama za Mwangaza ambako Lacaille alitumia majina ya zana za siku zake kwa kutaja nyota, si tena majina ya mitholojia ya kale.
Telescopium - Darubini iko kati ya kundinyota 88 zinazoorodheshwa na Umoja wa Kimataifa wa Astronomia kwa jina la Telescopium. Kifupi chake rasmi kufuatana na UKIA ni 'Tel'.
Kuna nyota 57 zenye mwangaza unaoonekana wa zaidi ya mag 6.5 ambazo hivi zinaonekana penye giza kabisa. Nyota angavu zaidi ni Alpha Telescopii yenye mag 3.5 ikiwa umbali wa Miakanuru 350 kutoka Dunia.
Hadubini (kundinyota)
Hadubini (kwa Kilatini na Kiingereza "") ni jina la kundinyota ndogo kwenye nusutufe ya kusini ya Dunia yetu.
Hadubini iko jirani na kundinyota za Mhindi (Indus) upande wa kusini, Kausi (Mshale) (Sagittarius) upande wa mashariki, Jadi (Mbuzi) upande wa kaskazini halafu Hutu Junubi (Piscis Austrinus) na Kuruki (Grus) upande wa magharibi.
Hadubini ni kati ya kundinyota zilizobuniwa katika enzi ya kisasa. Kama ilivyo kwa nyota nyingine zinazoonekana kutoka nusutufe ya kusini pekee haikujulikana kwa Wagiriki wa Kale. Waarabu walizijua lakini walizihesabu kama miguu ya Kausi. Kundinyota hii ilielezwa kama pekee mara ya kwanza na Mfaransa Nicolas-Louis de Lacaille wakati wa karne ya 18 kwa jina “ le Microscope” lililomaanisha “hadubini“ .
Lacaille alikaa miaka miwili kwenye Rasi ya Tumaini Jema (Afrika Kusini) alipotazama nyota za anga ya kusini ambazo wakati ule zilianza tu kujulikana kati ya wanaastronomia wa Ulaya. Alipima nyota 10,000 akazipanga katika kundinyota na kutunga majina kwa kundinyota mpya 14. Jina la Kifaransa lilitafsiriwa kuwa lat. "Microscopium” (Hadubini).. Chaguo la jina lilikuwa dalili ya kipindi cha Zama za Mwangaza ambako Lacaille alitumia majina ya zana za siku zake kwa kutaja nyota, si tena majina ya mitholojia ya kale. 
MMicroscopium - Hadubini iko kati ya kundinyota 88 zinazoorodheshwa na Umoja wa Kimataifa wa Astronomia kwa jina la Microscopium. Kifupi chake rasmi kufuatana na UKIA ni 'Mic'.
Kuna nyota 57 zenye mwangaza unaoonekana wa Zaidi ya mag 6.5 ambazo zinaonekana penye giza kabisa. Kwa jumla zote ni hafifu.
Nyota angavu zaidi ni γ Gamma Microscopii yenye mag 4.67 ikiwa umbali wa mwakanuru 350 kutoka Dunia. α Alfa Microscopii inafuata kwa mag 4.9 .
Ndoo (maana)
Ndoo inaweza kumaanisha
Jacqueline Wolper
Jacqueline Wolper Massawe (amezaliwa Moshi, Tanzania, 6 Desemba 1987) ni mwigizaji wa filamu, mwanamitindo na mjasiriamali kutoka nchini Tanzania.
Wolper amecheza filamu nyingi tu nchini na aliletwa kwenye ulimwengu wa filamu na mwigizaji mwenzake Lucy Komba. Filamu alizocheza ni pamoja na: Tom Boy – Jike Dume, Crazy Desire, Mahaba Niue, I am Not Your Brother, Chaguo Langu, Dereva Taxi, Shoga Yangu na Family Tears. Wolper amekuwa mtu wa kutokea katika magazeti mara kwa mara na kashfa kedekede. Mahusiano yake na Harmonzie yalikuwa magazetini kila siku hadi walipoachana.
Jacqueline Wolper Massawe alipata elimu yake ya msingi katika Shule ya Mawenzi na baadaye kuhamia Magrath, Ekenywa na Masai kwa ajili ya elimu ya sekondari hadi mwaka 2000.
Wolper vilevile alisomea masuala ya biashara huko Arusha na vilevile hujishughulisha na mambo ya urembo. Hasa kwa kuwashughulikia warembo katika mavazi na mitindo mbalimbali.
Tom Boy – Jike Dume
"Tom Boy – Jike Dume" ni jina la filamu iliyotoka 2014 kutoka nchini Tanzania. Filamu inachezwa na Seif Mbembe, Abdallah Mkumbila, Jaqueline Wolper na Nice Mohamed. Filamu imeongozwa na Ismail Zingo na kutayarishwa na Nice Mohamed akiwa na Steps Entertainment. Filamu inahusu mwanamke mmoja anayejita mwanaume ilhali ni mwanamke. Kupenda na kutenda mambo ya kiume.
Nice Mohamed
Nice Mohamed (amezaliwa 17 Aprili, 1973) ni mwigizaji, mwongozaji na mtayarishaji wa filamu kutoka nchini Tanzania. Anafahamika sana kwa ushiriki wake katika mifululizo ya TV iliyokuwa inarushwa hewani na ITV chini ya Kaole Sanaa Group na jina maarufu la Mtunisi. Filamu alizocheza ni pamoja na: Tom Boy – Jike Dume, The Dream Ndoto, Kisasi cha Utata, Yellow Banana na Chanzo Kisu.
Msambia
Msambia au mplamu wa Japani ("Eriobotrya japonica") ni kichaka kikubwa au mti mdogo wa familia Rosaceae. Matunda yake yaliyo matamu au machungu kidogo huitwa masambia. Ikiwa yameiva yana rangi ya manjano.
Asili ya mti huu ni Uchina lakini hutokea pia huko Japani, Korea na milima ya Uhindi na Pakistani. Siku hizi hupandwa duniani kote katika maeneo yasiyo na joto au baridi sana. Katika Afrika ya Mashariki huonekana sana.
Sudusi (kundinyota)
Sudusi (kwa Kilatini na Kiingereza "") ni jina la kundinyota ndogo karibu na ikweta ya anga.
Sudusi iko kati ya kundinyota za Asadi (Leo, pia Simba) na Shuja (Hydra) ikigusana pia na Batiya (Crater). Iko karibu na ikweta ya anga. Nyota angavu ya Maliki Junubi (ing. ) iko jirani.
Kundinyota hii haikujulikana kwa mabaharia Waswahili wa Kale wala kwa Waarabu au Wagiriki kwa sababu nyota zake ni hafifu na chache. Ni kati ya kundinyota zilizoanzishwa na mwanaastronomia Johannes Hevelius, Mjerumani kutoka Danzig (wakati ule milki ya Poland), katika mwaka 1690 BK. Hevelius aliyeandika kwa Kilatini alichagua jina “Sextans” ambacho ni kifaa kilichotumiwa na mabaharia na wanaastronomia, pia na wanajimu kupima pembe la mahali pa nyota na umbali kati ya nyota, kwa mfano kwa kusudi la kukadiria nafasi yao baharini. Neno Sextans linamaanisha sehemu ya sita ya duara, yaani sudusi. Akiwa mpika pombe na mfanyabiashara tajiri aliyeendelea kushika kwa muda uraisi wa mji wake alikuwa hasa maarufu kwa kuangalia kupima na kuorodhesha nyota pamoja na mke wake Elisabeth Hevelius.
Sextans - Sudusi ipo kati ya kundinyota 88 zinazoorodheshwa na Umoja wa kimataifa wa astronomia kwa jina la Sextans. Kifupi chake rasmi kufuatana na [[UKIA] ni 'Mic'.
Sudusi –Sextans ina nyota chache na hafifu tu, 
Nyota angavu zaidi ni Alfa Sextantis yenye [[mag]] 4.49 ikiwa na umbali wa [[miaka ya nuru]] 280 kutoka [[Dunia]]
[[Category:Kundinyota]]
Ngao (kundinyota)
Ngao (kwa Kilatini na Kiingereza "") ni jina la kundinyota dogo kwenye nusutufe ya kusini ya Dunia yetu.
Ngao iko angani kati ya kundinyota za Kausi (Mshale) (Sagittarius) na Ukabu (Aquila) ikigusana pia na Hayya (Serpens). Iko karibu na ikweta ya anga.
Kundinyota hii haikujulikana kwa mabaharia Waswahili wa Kale wala kwa Waarabu au Wagiriki kwa sababu nyota zake ni hafifu na chache. Nyota zake zilihesabiwa zamani pia kama sehemu ya kundinyota Ukabu. Scutum – Ngao Ilitajwa mara ya kwanza kama kundi la pekee na mwanaastronomia Johannes Hevelius kutoka Danzig (Ujerumani / Poland) . Hevelius aliyeandika kwa Kilatini alichagua jina “Scutum” na hapo alimaanisha ngao ya mfalme wa Poland akitaka kumheshimu baada ya mapigano ya Vienna ya mwaka 1683 ambako jeshi la Poland liliwashinda Waosmani na kuokoa mji mkuu wa Milki ya Ujerumani.
Hevelius akiwa mpika pombe na mfanyabiashara tajiri aliyeendelea kushika kwa muda pia uraisi wa mji wake alikuwa maarufu hasa kwa kuangalia, kupima na kuorodhesha nyota pamoja na mke wake Elisabeth Hevelius.
Scutum - Ngao ipo kati ya kundinyota 88 zinazoorodheshwa na Umoja wa Kimataifa wa Astronomia kwa jina la Scutum. Kifupi chake rasmi kufuatana na Ukia ni 'Sct'.
Ngao –Scutum ina nyota chache tu. Nyota angavu zaidi ni Alfa Scuti yenye mag 3.85 ikiwa umbali wa miaka ya nuru 199 kutoka Dunia.
Mwiluti
Mwiluti, kiburabura, mkomahoya (kutoka Kisambala) au mueri (kutoka Kigikuyu: ; kwa lugha ya kisayansi: "Prunus africana") ni mti mkubwa kiasi wa familia Rosaceae. Hutokea milimani kwa Afrika kusini kwa Sahara. Gome lake hutumika kwa kutibu ongezeko la tezi kibofu.
Ludilo
Ludilo ni jina la kijiji kilichopo kata ya Mdabulo,Wilaya ya Mufindi,Mkoa wa Iringa,Tanzania. Kijiji cha Ludilo kimejumuisha mitaa kama Ludilo ya kati, Mtanga, Mjimwema, Lulindi, Ndyuka,Makinda na Ilongiyena.
Korongoni (Moshi mjini)
korongoni ni kata ya Moshi Mjini katika Mkoa wa Kilimanjaro, Tanzania yenye postikodi namba 25108.
Mtoje
Mtoje ("Rubus pinnatus") ni mmea mtambaa wa familia Rosaceae wenye miiba. Una maua meupe. Matunda yake ni meusi yakiwa yameiva na huitwa matoje; hulika.
Spishi jamaa, "Rubus apetalus" na "R. rigidus", huitwa utonge.
Mstroberi
Mstroberi ("Fragaria x ananassa") ni mmea mdogo wa familia Rosaceae unaotoa matunda mekundu (stroberi). Maua ni meupe. Mmea huu ni mvyauso kati ya "Fragaria chiloensis" na "F. virginiana" na kwa hivyo unatoa matunda makubwa zaidi.
Mistroberi hukuzwa sana katika kanda za tabianchi wastani na za nusutropiki na pia katika ukanda wa tropiki wakati wa majira ya baridi au milimani. Stroberi hupendwa sana kwa ajili ya ladha yao maalum tamu.
Mrasiberi
Mirasiberi ("Rubus" subg. "Idaeobatus") ni mimea mitambaa ya familia Rosaceae yenye miiba ingawa kuna aina zikuzwazo bila miiba. Matunda yao huitwa rasiberi. Zinatofautiana na matoje kwa nususi kwamba mwisho wa kikonyo unakaa ndani ya toje likikonyolewa ilhali unatoka kwa rasiberi.
Mirasiberi hukuzwa katika maeneo yasiyo na joto sana. Rasiberi hupendwa na watu wengi lakini hazipatikani sana katika Afrika.
Kinyonga (kundinyota)
Kinyonga (kwa Kilatini na Kiingereza "") ni jina la kundinyota ndogo kwenye nusutufe ya kusini ya dunia yetu.
Kinyonga iko karibu na ncha ya anga ya kusini. Inapakana na kundinyota Nzi (""), Mkuku ("") na Panzimaji ("") upande wa kaskazini, Meza ("") upande wa mashariki, Thumni (Octans) upande wa kusini na Ndege wa Peponi (Apus) upande wa magharibi.
Kinyonga inapatikana kati ya kundinyota zilizobuniwa tangu mabaharia Wazungu walipozunguka Dunia yote katika karne ya 16 na kuona mara ya kwanza nyota za kusini. Hazikutajwa katika vitabu vya Wagiriki wa Kale au vya Waarabu. Kundinyota hii ilielezwa mara ya kwanza na mabaharia Waholanzi Pieter Dirkszoon Keyser na Frederick de Houtman katika safari yao ya kuelekea Indonesia zikaonyeshwa mara ya kwanza mwaka 1598 katika globu ya nyota ya Petrus Plancius. Baadaye ilipokelewa katika "Uranometria" ya Johann Bayer.
Keyser alitumia jina la Kiholanzi la " Het Chameljoen " (Kinyonga) iliyotajwa baadaye kwa jina la Kigirikiki „Chamaeleon“.
Leo iko pia katika orodha ya kundinyota 88 ya Umoja wa Kimataifa wa Astronomia . Kifupi rasmi ni ‘Cha’.
Nyota angavu zaidi ni α Alfa Chamaeleontis yenye mwangaza unaoonekana wa 4.07 mag ikiwa umbali wa Dunia wa miakanuru 63.5
Kwa jumla kuna nyota nne angavu kiasi, nje ya αCha ni βCha (mag 2.2), γCha (mag 4.1) na δCha (mag 5.5).
Katekesi
Katekesi (kutoka kitenzi cha Kigiriki κατηχεῖν, kateekhein, maana yake "kufundisha kwa sauti", ambacho ni mnyambuliko wa ἠχεῖν ("kufanya isikike") ni ufafanuzi wa mpango wa imani ya Ukristo.
Hatua ya katekesi inafuata ile ya awali ya kutangaza mbiu ya Injili kwa watu ili waone jinsi habari njema ya kifo na ufufuko wa Yesu ilivyo muhimu kwao, hasa upande wa wokovu.
Kwa kawaida kazi ya katekesi inaongoza waamini kwenye sakramenti mbalimbali, kuanzia ubatizo. Anayejiandaa kuupokea anaitwa mkatekumeni.
Katekista kwa kawaida anatumia kitabu rasmi maalumu kinachoitwa katekisimu, mbali ya Biblia ya Kikristo.
Ujumbe wenyewe unaeleweka kuwa hasa Injili kadiri ya imani ya Kanisa, yaani yale ambayo lenyewe "linaungama, linaadhimisha, linaishi na linasali kila siku" (Papa Yohane Paulo II).
Chuo cha katekesi cha kwanza kilianzishwa na Panteno huko Aleksandria (Misri) mwishoni mwa karne ya 2, kikapata sifa hasa chini ya uongozi wa waandamizi wake, Klemens wa Aleksandria na Origenes.
Mbali ya hiyo Shule ya Aleksandria, wakati wa mababu wa Kanisa ilikuwa maarufu vilevile Shule ya Antiokia (huko Siria, leo nchini Uturuki).